ארבעת המופלאים: צעדים ראשונים

ארבעת המופלאים: צעדים ראשונים (באנגלית: The Fantastic Four: First Steps) הוא סרט גיבורי-על אמריקאי המבוסס על דמויותיהם של רביעיית גיבורי-על באותו השם מאת מארוול קומיקס. הסרט יבוים על ידי מאט שקמן על פי תסריט מאת ג'ף קפלן, איאן ספרינגר וג'וש פרידמן, מופק על ידי אולפני מארוול ומופץ על ידי אולפני וולט דיסני, והוא מיועד לאתחל מחדש את קורותיהם של "ארבעת המופלאים", הפעם במסגרת היקום הקולנועי של מארוול. בסרט מככבים פדרו פסקל, ונסה קירבי, ג'וזף קווין ואיבון מוס-בכרך (אנ') בדמויותיהם של ארבעת חברי הרביעייה. לאחר כישלונו הקופתי והביקורתי של הסרט "ארבעה מופלאים", אולפני פוקס המאה ה-20 החלה לשקוד על פיתוח סרט חדש העוסק ברביעייה. עם זאת, במרץ 2019, לאחר רכישת החברה על ידי דיסני, השליטה בזיכיון הועברה לאולפני מארוול. ביולי 2019, נמסר כי האולפנים שוקדים על פיתוח סרט חדש העוסק ברביעייה, בדצמבר 2020, נמסר כי על בימוי הסרט יהיה אמון הבמאי ג'ון וואטס, אך באפריל 2022 נודע כי וואטס החליט לפרוש מההפקה. הסרט עתיד לעלות לאקרנים ב-25 ביולי 2025 ולהיות חלק מהשלב השישי של היקום הקולנועי של מארוול. פדרו פסקל – ריד ריצ'רדס / מיסטר פנטסטיק, מדען גאון ומנהיג קבוצת "ארבעת המופלאים", אשר זכה ליכולות אלסטיות מוגברות ועל-אנושיות המאפשרות לו למתוח את גופו לכל צורה בה יחפוץ. ונסה קירבי – סוזן "סו" סטורם / האישה הבלתי-נראית, חברה מייסדת של קבוצת "ארבעת המופלאים", אשר זכתה ליכולת להפוך את עצמה ועצמים אחרים בקרבתה לבלתי-נראים באמצעות כיפוף גלי האור, כמו-כן להשתמש בשדות כוח רבי-עוצמה למגוון שימושים. ג'וזף קווין – ג'וני סטורם / הלפיד האנושי, אחיה הצעיר והראוותן של סו וחבר מייסד של קבוצת "ארבעת המופלאים", המתגאה ומנצל את מעמדו הציבורי לצרכיו האישיים; אשר זכה ליכולת לאגף את כל גופו בלהבות, לעוף וכן לשלוט באש בכוח רצונו בלבד. איבון מוס-בכרך (אנ') – בנג'מין "בן" גרים / הדבר, אסטרונאוט לשעבר של סוכנות נאס"א וחבר מייסד של קבוצת "ארבעת המופלאים", אשר זכה לכוח וחוזק על-אנושיים, אך במחיר הפיכת עורו לסלעי. בכרך עתיד לגלם את הדמות באמצעות לכידת תנועה ואפקטי CGI במקום שימוש בתותבות ואפקטים פרקטיים. ג'וליה גארנר – שאלה-בל / הגולשת הכסופה (אנ'), אהובתו של נורין ראד, אשר הופכת בעצמה לגולשת כסופה כמוהו. ראלף אינסון (דיבוב) – גלקטוס לאחר כישלונו הקופתי והביקורתי של הסרט "ארבעה מופלאים", אולפני פוקס המאה ה-20 החלה לשקוד על חיפוש "זוויות שונות" לקחת אליהם את הזיכיון במקום להפיק סרט המשך. ביוני 2017, נמסר כי התסריטאי סת' גרהאם-סמית' כתב תסריט לסרט חדש שלא יאתחל מחדש את הזיכיון, אלא יעביר את הפוקוס אל פרנקלין וריה ריצ'רדס, ילדיהם של מנהיגי ארבעת המופלאים המקוריים, ריד ריצ'רדס וסו סטורם. בהשראת הקומיקס האולטימטיבי ארבעת המופלאים, התסריט כלל גם את דמויותיהם של בן גרים וג'וני סטורם, ותואר כסרט העוסק בדור הבא שלו אווירה קרובה יותר לזו של "משפחת סופר-על" (2004) מאשר לסרט הקודם של ארבעת המופלאים. הבסיס עבור התסריט הגיע מתסריט אחר שאותו עיבד קרטר בלנשרד על פי ספר ילדים מאת מארק מילר. מילר התייעץ בעבר עם "פוקס" על סרטיהם המבוססי-מארוול. במרץ 2019, נמסר כי חברת וולט דיסני רכשה רשמית את אולפני "פוקס מאה ה-20", ובכך קיבלה את הזכויות עבור דמויות של מארוול קומיקס שבהן שלטה "פוקס" בעבר, כולל דמויותיהם של ארבעת המופלאים. פיתוחם של שאר הסרטים המבוססים על מארוול קומיקס שהיו בתהליכי פיתוח במועד הרכישה הוקפאו. ביולי 2019, אישר נשיא אולפני מארוול, קווין פייגי, כי סרט חדש אודות קורותיהם של ארבעת המופלאים נמצא בפיתוח, במקביל להכרזה רשמית על סרטי השלב הרביעי של החברה. פייגי הצהיר על התרגשותו הרבה "מהדמויות האלו, ומלהעלות את המשפחה הראשונה של מארוול לפלטפורמה ולרמה המגיעות להם". בדצמבר 2020, הודיע פייגי כי במאי טרילוגיית "ספיידרמן", ג'ון וואטס, יהיה אמון על בימוי הסרט. בפברואר 2021, נמסר כי אולפני מארוול החלו להיפגש עם תסריטאים פוטנציאלים עבור הסרט. ביוני 2021, אמר מנכ"ל דיסני, בוב צ'אפק, הצהיר על כוונתם של פייגי ו"אולפני מארוול" "לכרות" את המיטב מזיכיון "ארבעת המופלאים". באפריל 2022, נמסר על פרישתו של וואטס מתפקידו כבמאי הסרט, בעקבות רצונו להתרחק מסרטי גיבורי-על לאור עבודתו הכמעט-קבועה בצילומי וקידום סרטי "ספיידרמן" עבור "אולפני מארוול" במשך שבע שנים. חרף פרישתו, אולפני מארוול ו-וואטס הביעו עניין לעבוד שוב יחד בעתיד. במאי 2022, נודע כי לדמותו של ריד ריצ'רדס לוהק השחקן ג'ון קרסינסקי, שבמשך שנים רבות נחשב לפייבוריט המעריצים עבור ליהוק הדמות, לסרט "דוקטור סטריינג' בממדי הטירוף" (2022). בסרט זה, גרסה זו של הדמות היא מארץ-838, יקום חלופי המתקיים במקביל ליקום הראשי, והיא חברה באגודת האילומינטי; טרם היה ידוע אם מדובר בליהוק חד-פעמי או עבור פרויקטים עתידיים של היקום הקולנועי, בהם הסרט. עם זאת, בהמשך טען קרסינסקי שטרם התקיימו דיונים על שובו לגילום הדמות בפרויקטים עתידיים. במאי 2022, נחשף כי על הפקת הסרט יהיו אמונים גרנט קרטיס וניק פפין, לאחר ששיתפו פעולה בעבר עם אולפני מארוול במיני-סדרה "מון נייט" מבית "דיסני+". בתחילת יוני, נמסר כי ברשימת המועמדים לבימוי הסרט, נכללים מספר קולנוענים בעלי פרופיל גבוה. על פי הדיווחים, פייגי מעוניין לשכור במאי שיוכל לפקח על תהליך הצילום מבלי שיהיה נוכח במשך כל הצילומים, בדומה לעבדותו של הבמאי סם ריימי על "דוקטור סטריינג' בממדי הטירוף". בשלהי יולי 2022, הצהיר פייגי כי הסרט לא יגולל את סיפור המקור של הרביעייה, בניגוד לסרטיהם של טים סטורי וג'וש טראנק; והשווה את גישת אולפני מארוול להצגת הדמויות לדרך בה הציגו את דמותו של ספיידרמן ביקום הקולנועי מבלי לספר מחדש את סיפור מוצאו, בנימוק כי קוראים רבים מודעים כבר לסיפור המקור הבסיסי של ארבעת המופלאים וכי אולפני מארוול מעוניינים במקום זאת לספר סיפור שטרם סופר עם הדמויות. פייגי הוסיף כי באולפנים ישנה תחושה שהציבו לעצמם רף גבוה מאוד בעצם הפקת הסרט, בשל ההיסטוריה הארוכה של הרביעייה בחוברות הקומיקס, החל משנת 1961. בשלהי אוגוסט 2022, נמסר כי הבמאי מאט שקמן נמצא בתהליכי משא ומתן ראשוניים על בימוי הסרט. עוד נמסר כי הוא, מייקל מתיוס וריד קרוליין נחשבו למועמדים המובילים, אם כי "דדליין הוליווד" ציינה שהבחירה בשקמן לבימוי הסרט היא המובילה והאפשרית ביותר לאור היכרותו עם פייגי והצלחת המיני-סדרה שביים עבור אולפני מארוול, "וונדה-ויז'ן" (2021). עם פרסום ניהול המשא ומתן עם אולפני מארוול, נמסר כי שקמן פרש מבימוי הסרט העתידי של "מסע בין כוכבים", על מנת לעמוד הלוח הזמנים של הפקת הסרט. ב-10 בספטמבר 2022, נמסר רשמית במסגרת אירועי D23 2022 כי שקמן יופקד על בימוי הסרט. בשלהי ספטמבר, נחשף כי על כתיבת התסריט יהיו אמונים ג'ף קפלן ואיאן ספרינגר. בנוסף, צוין כי הצמד עבד עם פייגי במשך "זמן מה" על טיוטות לתסריט לפני שכירתו של שקמן וכי הארבעה יפעלו כעת על מנת "לתאם בין חזונותיהם" לסרט. עוד נמסר כי במהלך תקופת כתיבת התסריט הסופי, פייגי ושקמן עתידים להתחיל ללהק את צוות השחקנים. ב-11 באוקטובר 2022, נמסר על דחיית הפצתו של הסרט במספר חודשים, ל-14 בפברואר 2025. בשלהי החודש, נמסר כי דמותו של דוקטור דום לא תשמש כאנטגוניסט הראשי של הסרט, אך כי ייתכן שיופיע בתפקיד קטן בסצנה שאחרי הכתוביות. בנוסף, על פי הדיווחים, החלו סוכני שחקנים להתכונן לשלב הליהוק. בפברואר 2023, חשף שקמן שצילומי הסרט יתחילו בתחילת 2024, והסביר שבחר לעבוד על סרט זה מכיוון שלא רצה לוותר על ההזדמנות, והביע את התרגשותו מההתמקדות במשפחה, אופטימיות וטכנולוגיה. בנוסף, אישר שקמן שהם נמצאים בשלביו המוקדמים של תהליך הליהוק, שיתחיל בשלהי החודש. על פי הדיווחים, נמסר כי התוכנית היא להתמקד תחילה בליהוק דמותה של סו סטורם, ולאחריו בליהוק שלושת חברי הצוות הנותרים. בנוסף, העיר פייגי כי ארבעת המופלאים ישמשו כעמוד התווך המרכזי של הסאגה החדשה ביקום הקולנועי. בשלהי מרץ 2023, נמסר כי תסריטאי הסרטים "אווטאר" ו"אווטאר: דרכם של המים", ג'וש פרידמן, נשכר לשכתוב התסריט. הכתב בוריס קיט מ"הוליווד ריפורטר" ציין כי שכירתו של פרידמן מעידה על שינוי טונלי אפשרי לסרט, שכן פרידמן כתב פרויקטים רבים בסוגת המדע הבדיוני, בעוד שקפלן ופרינגר היו ידועים יותר בסגנונם הקומי. עוד נמסר מטעמו של סניידר כי שקמן תכנן שעלילת הסרט תהיה ממוקדת-קוסמית ובעלת אלמנטים משנות ה-60, שיובעו באמצעות דמויותיהם של גלקטוס והגולש הכסוף, וכי פרידמן נשכר כדי להתאים את הסרט לחזונם של פייג' ושקמן. אף על כן, נמסר כי "אולפני מארוול" עדיין פתוחים לעבודה משותפת עם קפלן ופרינגר בעתיד. באפריל 2023, דווח כי אולפני מארוול הציעו לאדם דרייבר את גילום דמותו של ריד ריצ'רדס. במאי 2023, נמסר כי אמה סטון הייתה הבחירה המובילה של האולפנים לגילום דמותה של סו סטורם, אך זו סירבה להצעה לאחר שלא רצו לשלם לה שכר שכר בסך 15–20 מיליון דולר אותו דרשה בתמרה להשתתפותה. דרייבר גם הוא סירב לתפקיד לאחר שהאולפנים סירבו להיענות לדרישתו עבור משכורת גבוהה, ולאחר שהתקשה להתחבר לטיוטה מוקדמת של התסריט. לפני תחילת שביתת שביתת אמני הטלוויזיה והרדיו ביולי 2023, ערכו אולפני מארוול בדיקות מסך עם קבוצת שחקנים לגילום דמותו של ריצ'רדס, שכללו בין היתר את כריסטופר אבוט וג'יימי דורנן, שעל פי דיווחו של סניידר "לא הלכו טוב". על פי סניידר, האולפנים חיפשו ללהק לתפקיד שחקן בעל פרופיל גבוה והציעו את גילום הדמות לג'ייק ג'ילנהול, שגילם בעבר את דמותו של מיסטריו בסרט "ספיידרמן: רחוק מהבית" (2019), אך נסוגו מהאפשרות ללהקו לאחר שביקש שכר גבוה. בנוסף, החלו האולפנים לשקול ללהק לתפקיד שחקן ממוצא אתני אחר לאחר שנמסר כי פדרו פסקל הביע את התעניינותו בתפקיד. בתחילת אוגוסט 2023, דיווח סניידר כי אולפני מארוול שוקלים ללהק לגילום דמותה של סו סטורם את ונסה קירבי, יחד עם ליהוקו של ג'וזף קווין לגילום דמותו של ג'וני סטורם, בנוסף, סבר סנידר כי דמותו של הדבר לוהקה כבר, וכי ניתן ללהק שוב את דרייבר לדמותו של ריצ'רדס לאחר שסירב בעקבות קשייו להתחבר לטיוטה מוקדמת של הסרט, לאחר שפרידמן הגיש את הטיוטה שלו טרם שביתת גילדת הסופרים של אמריקה במאי 2023. עוד נמסר מטעם סניידר כי לגילום דמותו של ריצ'רדס נשקל גם מאט סמית', אם כי מטעם האולפנים נמסר כי הם מעוניינים ב"כוכב קולנוע בעל תום-לב" לתפקיד; בנוסף, על פי הדיווחים, ניהלו האולפנים משא ומתן מול איבון מוס-בכרך על גילום דמותו של הגולש הכסוף, וכי ברצונם ללהק שחקן ממוצא לטיני לגילום דמותו של גלקטוס. באוקטובר 2023, חשף שקמן כי בכוונתם להתחיל את צילומי הסרט בתחילת 2024 באולפני פיינווד שבלונדון, וכי ליהוקם של צוות השחקנים יוכרז לאחר סיום שביתת אמני הטלוויזיה והרדיו. שקמן אף ציין כי על אף שביתות גילדות התסריטאים והשחקנים, כבר נערכו מבחנים ראשוניים עבור האפקטים החזותיים של הסרט על מנת לעזור לתרגם את חוברות הקומיקס למסך הקולנוע, וכי העבודות על עיצוב ההפקה של הסרט החלו. על עיצוב התלבושות הופקדה המעצבת אלכסנדרה בירן, שעבדה בעבר על סרטים אחרים ביקום הקולנועי של מארוול. בשלהי אוקטובר, חשף שקמן כי על כתיבת התסריט לצד פרידמן הופקד קמרון סקווירס. שניהם עבדו עם שקמן על סרטו המתוכנן לזיכיון "מסע בין כוכבים", וסקווירס אף שימש כתסריטאי ב"וונדה-ויז'ן". בנוסף, נועץ שקמן בקומיקסאי מאט פראקשן, והצהיר כי עבודתו על סדרת הטלוויזיה "פילדלפיה זורחת" תשפיע באופן מהותי על הטון של הסרט. לאחר סיום שביתת השחקנים בנובמבר 2023, נכנס פסקל למשא ומתן על גילום דמותו של ריצ'רדס ועל לוח הזמנים שלו עבור צילומי הסרט במקביל להתחייבויות אחרות. בהמשך דווח מטעם "/Film" על ליהוקו של פסקל לתפקיד וכי הכרזה רשמית על כך תפורסם בקרוב. באותו זמן, נמסר כי האולפנים מעוניינים ללהק את חאווייר ברדם לגילום דמותו של גלקטוס לאחר שהיו מעוניינים בעבר בליהוקו של אנטוניו בנדרס לתפקיד, אם כי לברדם היה אילוצים בלוח הזמנים שלו עקב התחייבות קודמת לסרט אחר בבימויו של ג'וזף קוסינסקי. עוד נמסר כי מוס-בכרך עתיד לגלם את דמותו של הדבר, וכי האולפנים מעוניינים ללהק אישה לגרסה נשית של הגולש הכסוף. בתחילת ינואר 2024, דיווח סניידר כי הצילומים עתידים להתחיל באמצע מרץ או אפריל, אך זמן קצר לאחר מכן, דיווח מחדש כי צילומי הסרט לא יתחילו עד לרבעון השלישי של 2024. בנוסף, בדיווחו הטיל סניידר ספק אם הסרט אכן יעלה לאקרנים במאי 2025 אם דיווחו יתברר כנכון. בשלהי ינואר נחשף כי הצילומים אכן יתחילו באוגוסט 2024. בתחילת פברואר, נמסר כי באיגוד אמני הטלוויזיה והרדיו נרשם כי פסקל לוהק לגילום דמותו של ריד ריצ'רדס. ב-14 בפברואר 2024, אישרו "אולפני מארוול" את ליהוקו של פסקל, לצד ליהוקם של קירבי, קווין ומוס-בכרך. הכרזתה של "אולפני מארוול" על צוות השחקנים לוותה בכרזת קידום מיוחדת לקראת יום ולנטיין, שכללה בין היתר גיליון של מגזין "לייף" המתוארך ל-13 בדצמבר 1963, בכיכובו של לינדון ב. ג'ונסון על עטיפת השער, ולוגו חדש שרמזו על כך שעלילת הסרט עתידה להתרחש במהלך שנות ה-60. בנוסף לספקולציה זו, שיתף פסקל את כרזת הקידום בחשבונותיו האישיים בצירוף רפרנסים לשירים של "הביטלס" משנות ה-60. בכרזה נכללה גם את דמותו של H.E.R.B.I.E. (אנ'), בן לוויתם הרובוטי של ארבעת המופלאים. סניידר דיווח בשנית כי בארדם הוא המועמד המוביל של "אולפני מארוול" לגילום דמותו של גלקטוס, וכי האולפנים החלו בתהליך ליהוק עבור דמויותיהם של הגולש הכסוף ודוקטור דום. סניידר הוסיף כי קיימת האפשרות ש"אולפני מארוול" יחליטו לדחות שוב את הפצת הסרט לנובמבר 2025, על מנת להימנע מתחרות בקופות עם "סופרמן" מבית אולפני די.סי וסרט עתידי של "עולם היורה" שעתידים גם הם לעלות לאקרנים ביולי 2025. זמן קצר לאחר מכן, נודע כי התסריטאי אריק פירסון נשכר בחשאי על מנת "ללטש" את התסריט; לאחר שעבד בעבר עם "אולפני מארוול" על הסרטים "תור: ראגנארוק" (2017) ו"האלמנה השחורה" (2021). באפריל 2024, נמסר על ליהוקה של ג'וליה גארנר לגילום דמותה של שאלה-בל / הגולשת הכסופה (אנ'). במקביל, דיווח ג'סטין קרול מ-"Deadline Hollywood" כי תפקידו של גלקטוס נותר ללא ליהוק נכון למועד הדיווח. צילומי הסרט עתידים להתחיל באוגוסט 2024 באולפני פיינווד שבלונדון. במקור, התעתדו צילומי הסרט להתחיל בשנת 2023, ולאחר מכן בינואר 2024, בנוסף, מתכנן שקמן לצלם מספר קטעים מהסרט בפורמט IMAX. הסרט עתיד לעלות לאקרנים ב-25 ביולי 2025 ולהיות חלק מהשלב השישי של היקום הקולנועי של מארוול. במקור, נמסר כי הסרט יעלה לאקרנים ב-8 בנובמבר 2024, ולאחר מכן, ב-14 בפברואר 2025; וב-2 במאי 2025. ב-4 באפריל 2024 ("יום ה-4–4"), פרסמו אולפני מארוול כרזת טיזר לסרט בו הופיע דמותו של הלפיד האנושי בעודו יוצר את סמל הקבוצה. בפוסט שצורף לכרזה נכלל גם קישור שהוביל לדף שגיאת 404 שהציג את דמותו של H.E.R.B.I.E. וקוד QR מוטבע המוביל לדף עם רשימה של חוברות קומיקס הזמינים לקריאה כהכנה לסרט. "ארבעת המופלאים: צעדים ראשונים", במסד הנתונים הקולנועיים IMDb (באנגלית) "ארבעת המופלאים: צעדים ראשונים", באתר Metacritic (באנגלית) Couch, Aaron; McClintock, Pamela (February 14, 2024). "'Fantastic Four' Cast Revealed for Marvel Movie". The Hollywood Reporter. Archived from the original on February 14, 2024. Retrieved February 14, 2024. Devore, Britta (February 24, 2024). "'The Fantastic Four': Ebon Moss-Bachrach Has Been Ready to Play The Thing His Whole Life". Collider. Archived from the original on February 25, 2024. Retrieved February 27, 2024. Kroll, Justin (April 3, 2024). "'The Fantastic Four': Julia Garner Joins Marvel Studios Movie As A Shalla-Bal Version Of Silver Surfer". Deadline Hollywood. Archived from the original on April 3, 2024. Retrieved April 12, 2024. Couch, Aaron; Wigler, Josh; Kit, Borys (July 20, 2017). "Noah Hawley Developing Movie About 'Fantastic Four' Villain Doctor Doom for Fox". The Hollywood Reporter. Archived from the original on September 3, 2017. Retrieved May 12, 2022. Johnston, Rich (June 20, 2017). "Rumours Of A New Fantastic Four Movie From Fox. You Know, For Kids". Bleeding Cool. Archived from the original on September 3, 2017. Retrieved May 12, 2022. Johnston, Rich (August 24, 2017). "Fantastic Four "Kids" Movie Is A Rework Of Mark Millar's Kindergarten Heroes". Bleeding Cool. Archived from the original on September 3, 2017. Retrieved May 12, 2022. Szalai, Georg (March 19, 2019). "Disney Closes $71.3 Billion Fox Deal, Creating Global Content Powerhouse". The Hollywood Reporter. Archived from the original on March 21, 2019. Retrieved May 12, 2022. "The Walt Disney Company To Acquire Twenty-First Century Fox, Inc., After Spinoff of Certain Businesses, For $52.4 Billion in Stock" (Press release). The Walt Disney Company. December 14, 2017. Archived from the original on December 14, 2017. Retrieved May 12, 2022. Chitwood, Adam (February 5, 2019). "Lauren Shuler Donner Confirms Fox Marvel Movies on Hold; Wants 'X-Men' Franchise to "Evolve"". Collider. Archived from the original on February 5, 2019. Retrieved May 12, 2022. Mithaiwala, Mansoor (July 20, 2019). "MCU Fantastic Four Movie Confirmed At SDCC 2019". Screen Rant. Archived from the original on August 4, 2019. Retrieved May 12, 2022. Outlaw, Kofi (July 21, 2019). "Marvel's Kevin Feige Promises to Bring Fantastic Four up to the Level They Deserve". ComicBook.com. Archived from the original on August 4, 2019. Retrieved May 12, 2022. Hall, Jacob (December 10, 2020). "Marvel Studios Confirms 'Fantastic 4' Movie Coming From 'Spider-Man: Far From Home' Director Jon Watts". /Film. Archived from the original on December 11, 2020. Retrieved May 12, 2022. Dinh, Christine (December 10, 2020). "Breaking: Marvel Studios Announces 'Fantastic Four' Feature Film". Marvel.com. Archived from the original on December 11, 2020. Retrieved May 12, 2022. Kroll, Justin [@krolljvar] (February 20, 2021). "All I'm gonna say is this, Marvel just started meeting with writers on Fantastic Four, there is no script and it will be awhile before this film starts shooting" (Tweet). Archived from the original on February 21, 2021. Retrieved May 12, 2022 – via Twitter. Vlessing, Etan; Weprin, Alex (June 14, 2021). "Don't Expect an Ad-Supported Disney+ Option, CEO Says". The Hollywood Reporter. Archived from the original on June 16, 2021. Retrieved May 12, 2022. Lund, Anthony (June 15, 2021). "Fantastic Four Franchise Teased by Disney CEO While Discussing Future Marvel Plans". MovieWeb. Archived from the original on June 16, 2021. Retrieved May 12, 2022. Fleming, Mike Jr. (April 29, 2022). "'Spider-Man' Director Jon Watts Exits Marvel's 'Fantastic Four'". Deadline Hollywood. Archived from the original on April 29, 2022. Retrieved May 12, 2022. Garbutt, Emily (May 5, 2022). "The Illuminati members in Doctor Strange 2, listed and explained". Total Film. GamesRadar+. Archived from the original on May 5, 2022. Retrieved May 12, 2022. Dominguez, Noah (June 27, 2022). "Doctor Strange 2 Director Seemingly Casts Doubt on John Krasinski's MCU Future". Comic Book Resources. Archived from the original on June 27, 2022. Retrieved February 27, 2024. Chitwood, Adam (December 13, 2022). "John Krasinski Says He Hasn't Discussed Continuing in the MCU as Mr. Fantastic: 'I Was Honored to Do It'". TheWrap. Archived from the original on February 6, 2023. Retrieved February 27, 2024. Barnhardt, Adam (May 12, 2022). "Moon Knight Producers Working on Fantastic Four Next". ComicBook.com. Archived from the original on May 12, 2022. Retrieved June 10, 2022. Bonomolo, Cameron (June 2, 2022). "Marvel Studios Searching for "Big Name" Fantastic Four Director". ComicBook.com. Archived from the original on June 2, 2022. Retrieved June 10, 2022. Kit, Borys (July 27, 2022). "With Next Phases Set, Marvel Hones in on Directors". The Hollywood Reporter. Archived from the original on July 27, 2022. Retrieved July 27, 2022. Kroll, Justin (August 26, 2022). "WandaVision Director Matt Shakman In Talks To Helm Marvel's Fantastic Four Movie". Deadline Hollywood. Archived from the original on August 26, 2022. Retrieved August 27, 2022. Couch, Aaron; Kit, Borys (August 26, 2022). "Fantastic Four: WandaVision Director Matt Shakman in Talks to Helm". The Hollywood Reporter. Archived from the original on August 26, 2022. Retrieved August 27, 2022. Couch, Aaron; Kit, Borys (August 26, 2022). "'Star Trek' Movie Loses Director Matt Shakman (Exclusive)". The Hollywood Reporter. Archived from the original on August 27, 2022. Retrieved August 27, 2022. D23 Expo 2022: Marvel Studios ‘Fantastic Four’, Marvel Entertainment Kroll, Justin (September 21, 2022). "'Fantastic Four': Jeff Kaplan & Ian Springer To Write New Film For Marvel Studios". Deadline Hollywood. Archived from the original on September 21, 2022. Retrieved October 2, 2022. Couch, Aaron (October 11, 2022). "Marvel Shifts Dates for 'Avengers: Secret Wars,' 'Deadpool 3', 'Fantastic Four' and 'Blade'". The Hollywood Reporter. Archived from the original on October 11, 2022. Retrieved October 11, 2022. Lund, Anthony (October 28, 2022). "Doctor Doom Rumored to Have a Minor Role in Fantastic Four's MCU Debut". MovieWeb. Archived from the original on October 28, 2022. Retrieved April 3, 2023. Belloni, Mattew (January 2, 2023). "23 Semi-Surefire Hollywood Predictions, Predicaments and Preoccupations for 2023". Puck News. Archived from the original on January 3, 2023. Retrieved April 3, 2023. Oganesyan, Natalie (February 7, 2023). "Marvel's 'Fantastic Four' Starts Filming in Early 2024, Director Matt Shakman Says". TheWrap. Archived from the original on February 7, 2023. Retrieved April 3, 2023. O'Rourke, Ryan (February 7, 2023). "Marvel's 'Fantastic Four' Movie Starts Filming Early Next Year Says Director Matt Shakman". Collider. Archived from the original on February 7, 2023. Retrieved April 3, 2023. Behbakht, Andy (February 16, 2023). "MCU's Fantastic Four Reportedly Starts Casting Very Soon". Screen Rant. Archived from the original on February 17, 2023. Retrieved April 3, 2023. Coggan, Devan (February 14, 2023). "Kevin Feige opens up about Phase 5, Kang, and the future of the MCU". Entertainment Weekly. Archived from the original on February 14, 2023. Retrieved April 3, 2023. Kit, Borys (March 31, 2023). "'Fantastic Four' Movie Gets New Writer with 'Avatar 2' Scribe Josh Friedman (Exclusive)". The Hollywood Reporter. Archived from the original on March 31, 2023. Retrieved April 3, 2023. Rangel, Felipe (April 7, 2023). "Silver Surfer & Marvel Villain Galactus Rumored To Be In MCU's Fantastic Four". Screen Rant. Archived from the original on April 8, 2023. Retrieved August 3, 2023. Sneider, Jeff (February 15, 2024). "Exclusive: Jennifer Garner in Talks to Star in Ben Affleck's Netflix Kidnapping Thriller 'Animals'". TheInSneider. Archived from the original on February 16, 2024. Retrieved February 27, 2024. Smith, Chris (April 7, 2023). "Fantastic Four villains might have leaked, and their identities will surprise you". Boy Genius Report. Archived from the original on April 7, 2023. Retrieved August 3, 2023. Nash, Anthony (April 21, 2023). "Adam Driver Reportedly Offered MCU Reed Richards Role in Fantastic Four". ComingSoon.net. Archived from the original on April 25, 2023. Retrieved August 3, 2023. Legacy, Spencer (May 20, 2023). "Emma Stone Reportedly Turned Down Fantastic Four Role After Marvel Pay Negotiations". ComingSoon.net. Archived from the original on May 20, 2023. Retrieved August 3, 2023. Sneider, Jeff (November 15, 2023). "Marvel Madness: Has Feige Found His First Family? Plus, Best Director Power Rankings". TheInSneider. Archived from the original on November 16, 2023. Retrieved February 27, 2024. Sneider, Jeff (August 3, 2023). "Fantastic Four: Vanessa Kirby and Joseph Quinn Eyed to Star as Sue and Johnny Storm in New Marvel Movie". Above the Line. Archived from the original on August 3, 2023. Retrieved August 3, 2023. Naushad, Abdul (November 10, 2023). "Fantastic Four: Is Jake Gyllenhaal Going To Be Reed Richards in the MCU?". ComingSoon.net. Archived from the original on November 10, 2023. Retrieved January 5, 2024. McPherson, Chris (October 6, 2023). "'Fantastic Four' Director Gives Casting and Filming Update on MCU Movie (Exclusive)". Collider. Archived from the original on October 6, 2023. Retrieved January 5, 2024. @DiscussingFilm (November 17, 2023). "Alexandra Byrne ('The Avengers', 'The Flash') is set as costume designer for 'Fantastic Four'" (Tweet). Archived from the original on November 18, 2023. Retrieved January 5, 2024 – via Twitter. "'Fantastic Four': Matt Shakman Says Marvel's Recent Problems Haven't Affected His Film & Talks "Responsibility" Of Getting The "First Family" Right". The Playlist. October 21, 2023. Archived from the original on October 21, 2023. Retrieved January 5, 2024. Valentine, Evan (November 9, 2023). "Fantastic Four Will Take After It's Always Sunny, Says Director Matt Shakman (Exclusive)". ComicBook.com. Archived from the original on November 10, 2023. Retrieved January 5, 2024. Kroll, Justin (November 15, 2023). "Pedro Pascal Eyed To Play Reed Richards In Marvel Studios' 'Fantastic Four'". Deadline Hollywood. Archived from the original on November 15, 2023. Retrieved January 5, 2024. Scott, Ryan; Pearson, Ben (November 15, 2023). "Marvel's Fantastic Four Movie Casts Last Of Us And Mandalorian Star Pedro Pascal As Reed Richards". /Film. Archived from the original on November 15, 2023. Retrieved January 5, 2024. Rocha, John; Sneider, Jeff (January 4, 2024). Steven Yeun Out as Sentry, Obaid-Chinoy's Star Wars Comments Spark Controversy – The Hot Mic. Event occurs at 14:49. Archived from the original on January 9, 2024. Retrieved January 8, 2024 – via YouTube. Sneider, Jeff (January 10, 2024). "Exclusive: Pedro Pascal Exits Zach Cregger's 'Weapons' as 'Fantastic Four' Is Pushed to Q3". TheInSneider. Archived from the original on January 11, 2024. Retrieved February 14, 2024. "Production Weekly – Issue 1386 – Thursday, January 25, 2024 / 189 Listings – 42 Pages". Production Weekly. No. 1386. January 24, 2024. p. 13. Archived from the original on January 25, 2024. Retrieved February 14, 2024. Flook, Ray (February 7, 2024). "Fantastic Four: Pedro Pascal Casting Confirmed by SAG-AFTRA Event?". Bleeding Cool. Archived from the original on February 7, 2024. Retrieved February 14, 2024. Millici, Lauren (February 14, 2024). "We may have just figured out Fantastic Four's big secret: it's set in the 1960s". Total Film. GamesRadar+. Archived from the original on February 14, 2024. Retrieved February 14, 2024. Mathai, Jeremy (February 14, 2024). "Sly Easter Egg Seemingly Confirms When Marvel's Fantastic Four Takes Place". /Film. Archived from the original on February 14, 2024. Retrieved February 27, 2024. Bonomolo, Cameron (February 14, 2024). "Pedro Pascal Breaks Silence on The Fantastic Four Reed Richards Casting". ComicBook.com. Archived from the original on February 14, 2024. Retrieved February 27, 2024. Deschamps, Marc (February 14, 2024). "HERBIE MCU Debut: Fantastic Four Cast Reveal Art Includes the Team's Fan-Favorite Robot". ComicBook.com. Archived from the original on February 14, 2024. Retrieved February 27, 2024. Kit, Borys; Couch, Aaron (February 21, 2024). "How Marvel Is Quietly Retooling Amid Superhero Fatigue". The Hollywood Reporter. Archived from the original on February 21, 2024. Retrieved February 27, 2024. Couch, Aaron; Kit, Borys (April 3, 2024). "'Fantastic Four' Casts Julia Garner as Silver Surfer". The Hollywood Reporter. Archived from the original on April 4, 2024. Retrieved April 12, 2024. Kroll, Justin [@krolljvar] (April 4, 2024). "Seemed obvious given Silver Surfer involvement but yes Galactus expected to be main villain and that role is currently open with no one in talks or holding offer for role" (Tweet). Archived from the original on April 4, 2024. Retrieved April 12, 2024 – via Twitter. Holub, Christian; Bucksbaum, Sydney (July 23, 2022). "Marvel's Fantastic Four movie set for 2024 premiere date". Entertainment Weekly. Archived from the original on July 24, 2022. Retrieved July 25, 2022. Kit, Borys; Couch, Aaron (May 5, 2023). "Marvel Hits Pause on 'Blade' Due to Writers Strike (Exclusive)". The Hollywood Reporter. Archived from the original on May 5, 2023. Retrieved May 5, 2023. Logan Plant, MCU Phase 6 Will Begin With Fantastic Four, End With Avengers The Kang Dynasty and Avengers Secret Wars, IGN, ‏2022-07-24 McClintock, Pamela; Couch, Aaron (June 13, 2023). "'Avatar 3' Pushed a Year to 2025, Two 'Star Wars' Movies Head for 2026 and 'Avengers' Films Delayed". The Hollywood Reporter. Archived from the original on June 13, 2023. Retrieved January 5, 2024. Adams, Timothy (April 4, 2024). "Fantastic Four: Marvel Celebrates 4-4 Day With Human Torch Artwork". ComicBook.com. Archived from the original on April 4, 2024. Retrieved April 12, 2024. Freitag, Lee (April 4, 2024). "Marvel Studios Drops New The Fantastic Four Poster, Reveals Which Comics Inspired the MCU Movie". Comic Book Resources. Archived from the original on April 4, 2024. Retrieved April 12, 2024.